./data/phi0914/phi001/phi0914.phi001.perseus-lat2.xml
Titus Livius (Livy)
Cornelius consul a classe Punica circumventus et per fraudem, velut               in conloquium evocatus, captus est  C  Duillius consul adversus classem               Poenorum prospere pugnavit primusque omnium Romanorum ducum navalis               victoriae duxit triumphum  ob quam causam ei perpetuus quoque honos               habitus est, ut revertenti a cena tibicine canente funale praeferretur                L  Cornelius consul in Sardinia et Corsica contra Sardos et Corsos et               Hannonem, Poenorum ducem, feliciter pugnavit  Atilius Calatinus consul               cum in locum a Poenis circumsessum temere exercitum duxisset, M                Calpurni tribuni militum virtute et opera evasit, qui cum trecentis               militibus eruptione facta hostes in se converterat  Hannibal, dux               Poenorum, victa classe, cui praefuerat, a militibus suis in crucem               sublatus est  Atilius Regulus consul victims navali proelio Poenis in               Africam traiecit